1. ΝΟΜΟΣ 6123 της 7/15 Μαΐου 1934 Περί οργανώσεως υπηρεσίας Μητρώου Εμπορικών Πλοίων και Εργατών Θαλάσσης και της Επιθεωρήσεως Εμπορικών πλοίων. Άρθρ.1.-1.Συνιστάται ιδία υπηρεσία υπό τον τίτλον «Υπηρεσία Μητρώων Εμπορικών Πλοίων και Εργατών Θαλάσσης» (Μ.Ε.Π.Ε.Θ.) και ήτις τελούσα υπό την διοικητικήν εξάρτησιν και τον έλεγχον της Διευθύνσεως Εμπορικού Ναυτικού σκοπόν έχει: α)Την τήρησιν Μητρώων των Εμπορικών Πλοίων, πλοιαρίων και πλωτών εν γένει ναυπηγημάτων. β)Την τήρησιν των αναγκαιούντων μητρώων προς καταχώρησιν της υπηρεσίας των εργατών θαλάσσης εν γένει. γ)Την τήρησιν μητρώων των διπλωματούχων και πτυχιούχων εργατών θαλάσσης και των δικαιολογητικών επί τη βάσει των οποίων εξεδόθησαν ταύτα. δ)Την τήρησιν των ναυτολογίων, των αντιγράφων αυτών και των αποσπασμάτων μεταβολών πληρωμάτων των εμπορικών πλοίων και πλοιαρίων. ε)Την τήρησιν δελτίων απογραφής και υπηρεσίας των μεμονωμένων και ανηκόντων εις συγκεκροτημένον πλήρωμα εργατών θαλάσσης. ς)Την τήρησιν των αντιγράφων ή και πρωτοτύπων των συμβάσεων ναυτολογίας. ζ)Την απογραφήν των εργατών θαλάσσης της Α΄ ναυτικής περιφερείας και την τήρησιν των δικαιολογητικών επί τη βάσει των οποίων απεγράφησαν. η)Την τήρησιν των ναυτικών φυλλαδίων, βιβλιαρίων Ταμείων Προνοίας και διπλωμάτων ή πτυχίων των δραπετών, πειθαρχικώς τιμωρημένων ή εξ οιασδήποτε αιτίας εγκαταλειπόντων ταύτα εργατών θαλάσσης. θ)Την έκδοσιν αντιγράφων ναυτικών φυλλαδίων, πτυχίων και διπλωμάτων. ι)Την σύνταξιν των ετησίων ναυτολογικών καταλόγων. ια)Την βεβαίωσιν της υπηρεσίας των εργατών θαλάσσης της αναγκαιούσης προς απόκτησιν  πτυχίων ή διπλωμάτων είτε τον διακανονισμόν των δικαιωμάτων αυτών και των οικογενειών των έναντι του Ν.Α. Ταμείου και των λοιπών Ταμείων Προνοίας είτε την ρύθμισιν άλλων αυτών δικαιωμάτων ή σχέσεων. ιβ)Την έκδοσιν παντός είδους πιστοποιητικών επί τη βάσει των παρ’ αυτή τηρουμένων στοιχείων. 2.Δια Δ/των προτάσει του Υπουργού των Ναυτικών (Δ.Ε.Ν.) εκδιδομένων μετά γνωμοδότησιν του Συμβουλίου του Εμπορικού Ναυτικού δύναται ν’ ανατεθή εις την υπηρεσίαν Μ.Ε.Π.Ε.Θ. α)Η τήρησις των νηολογίων, ναυτικών υποθηκολογίων και βιβλίων εκθέσεων και κατασχέσεων των τηρουμένων υπό του Επιλιμεναρχείου Περαιώς ως και του σχετικού αρχείου εφ’ όσον η έδρα της ως άνω υπηρεσίας ήθελε μεταφερθή είς Πειραιά. β)Η τήρησις ειδικών Μητρώων των διαφόρων Ταμείων Προνοίας των εργατών θαλάσσης. γ)Η τήρησις ετέρων βιβλίων ή μητρώων εκ των τηρουμένων υπό της Διευθύνσεως Εμπορικού Ναυτικού, του Ν.Α. Ταμείου είτε των Λιμενικών Αρχών εν γένει είτε ωρισμένων εκ τούτων και αφορώντων τους εργάτας θαλάσσης, είτε τα εμπορικά πλοία, πλοιάρια και πλωτά εν γένει ναυπηγήματα είτε ωρισμένας κατηγορίας τούτων. δ)Η εκτέλεσις και άλλων καθηκόντων πλην των εν τη παρούση και τη προηγουμένη παραγράφω μνημονευομένων. 3.Κατά την εν τη προηγουμένη παραγράφω διαδικασία δύναται να ορισθή η έδρα της υπηρεσίας Μ.Ε.Π.Ε.Θ. εν Αθήναις ή Πειραιεί. Άρθρ.2.-1.Προϊστάμενος της υπηρεσίας Μ.Ε.Π.Ε.Θ. τοποθετείται πλοίαρχος του Λιμενικού Σώματος. 2.Δια Δ/των προτάσει του Υπουργού των Ναυτικών (Δ.Ε.Ν.) εκδιδομένων κανονισθήσονται τα της οργανικής συνθέσεως του προσωπικού εν γένει της υπηρεσίας Μ.Ε.Π.Ε.Θ., τα της εσωτερικής υπηρεσίας και διαιρέσεως ταύτης ως και πάσα άλλη λεπτομέρεια αναγκαία δια την εν γένει οργάνωσιν αυτής. Σελ. 43 Υπηρεσία Μητρώου 20.Α.δ.1 Άρθρ.3.-1.Πάσα δαπάνη αφορώσα: α)Την εκτύπωσιν, κατάρτισιν ή συντήρησιν των μητρώων εν γένει των εργατών θαλάσσης, των δελτίων απογραφής και υπηρεσίας αυτών, των ναυτολογίων και αντιγράφων αυτών, των συμβάσεων ναυτολογίας και αντιγράφων αυτών, των ναυτικών φυλλαδίων και αντιγράφων αυτών, των βιβλιαρίων των διαφόρων Ταμείων Προνοίας των εργατών θαλάσσης και των αντιγραφών αυτών, των πτυχίων και διπλωμάτων και των αντιγράφων  αυτών, των εντύπων απόσπασμάτων μεταβολών πληρωμάτων και λοιπών εντύπων των αναγκαιούντων δια την έκδοσιν των διαφόρου φύσεως πιστοποιητικών αφορώντων τους εργάτας θαλάσσης ή τας οικογενείας αυτών είτε την λειτουργίαν της υπηρεσίας αυτών είτε την λειτουργίαν της υπηρεσίας Μ.Ε.Π.Ε.Θ. την σχετικήν προς τους εργάτας θαλάσσης. β΄)Την μισθοδοσίαν ή αποζημίωσιν του εκ πολιτικών υπαλλήλων προσωπικού της υπηρεσίας Μ.Ε.Π.Ε.Θ., προκαταβαλλομένη υπό του Ν.Α. Ταμείου βαρύνει τούτο και τα Ταμεία Προνοίας των εργατών θαλάσσης. 2.Δι’ αποφάσεων του Υπουργού των Ναυτικών (Δ.Ε.Ν.) εκδιδομένων μετά γνωμοδότησιν των Διοικητικών Συμβουλίων του Ν.Α.Ταμείου και των λοιπών Ταμείων Προνοίας εργατών Θαλάσσης συνερχομένων εις κοινήν συνεδρίαν εντός του μηνός Ιανουαρίου εκάστου έτους εν τω Καταστημάτι του Ν.Α. Ταμείου ορισθήσεται η αναλογία των κατά την προηγουμένην παράγραφον δαπανών, ήτις θέλει βαρύνει έκαστον των ως άνω Ταμείων δια το προηγηθέν της συνεδριάσεως έτος. 3.Το αναγκαιούν δια την υπηρεσίαν Μ.Ε.Π.Ε.Θ. προσωπικόν εκ πολιτικών υπαλλήλων μέχρι δέκα κατ’ ανώτατον όριον, συμπεριλαμβανομένων και των ήδη υπηρετούντων, περί ων η τετάρτη παράγραφος του παρόντος άρθρου, προσλαμβάνεται δι’ αποφάσεων του Υπουργού των Ναυτικών (Δ.Ε.Ν.) αποκλειστικώς εξ υιών ή αρρένων αδελφών εργατών θαλάσσης ή μετόχων του Ν.Α. Ταμείου κατόπιν διαγωνισμού κατά τα ειδικώτερον δια Δ/τος ορισθησόμενα. Κατά την εν τη παρούση παραγράφω διαδικασίαν ορίζεται και αντιμισθία του ως άνω προσωπικού. 4.Το κατά την 1 Ιαν 1934 υπηρετούν προσωπικόν εις τα Μ.Ε.Θ. εκ πολιτικών υπαλλήλων μονιμοποιείται εφόσον έχει τετραετή υπηρεσίαν, της διαβαθμίσεώς του γινομένης αναλόγως των ετών υπηρεσίας και της μισθοδοσίας του κανονιζομένης δι’ αποφάσεως του Υπουργού μετά σύμφωνον γνώμην του Ν.Α.Τ. Άρθρ.4.-1.Δια Δ/των προτάσει του Υπουργού των Ναυτικών (Δ.Ε.Ν.) εκδιδομένων μετά γνωμοδότησιν του Συμβουλίου του Εμπορικού Ναυτικού ορισθήσονται ωρισμένα έντυπα, εκ των παρά της υπηρεσίας Μ.Ε.Π.Ε.Θ. τηρουμένων, άτινα υποχρεούνται οι πλοίαρχοι ή κυβερνήται των Ελληνικών Εμπορικών πλοίων, πλοιαρίων ή πλωτών ναυπηγημάτων όπως συμπληρώσι και  Σελ. 44 υποβάλλωσιν εις την υπηρεσίαν Μ.Ε.Π.Ε.Θ. είτε απ’ ευθείας είτε δια των Λιμενικών ή Προξενικών Αρχών κατά τας δια των ως άνω Δ/των ορισθησομένας περιπτώσεις. 2.Κατά την εν τη προηγουμένη παραγράφω διαδικασίαν δύνανται ν’ απαλλαγώσιν της υποχρεώσεως προς συμπλήρωσιν και υποβολήν εις την υπηρεσίαν Μ.Ε.Π.Ε.Θ. των ειρημένων εντύπων οι πλοίαρχοι ή Κυβερνήται ωρισμένων κατηγοριών εμπορικών πλοίων, πλοιαρίων ή πλωτών ναυπηγημάτων. 3.Τιμωρείται δια χρηματικής ποινής μέχρι 2.000 δραχμών και προσωρινήν στέρησιν του διπλώματός του μέχρι τριών μηνών πας πλοίαρχος ή Κυβερνήτης Ελληνικού Εμπορικού πλοίου, πλοιαρίου ή πλωτού ναυπηγήματος όστις αρνείται, δυστροπεί ή αμελεί όπως συμμορφωθή προς τας δια της παρ. 1 του παρόντος άρθρου υποχρεώσεις αυτού. Άρθρ.5.-Προϊστάμενος της εν Πειραιεί λειτουργούσης Επιθεωρήσεως Εμπορικών Πλοίων δύναται να τοποθετηθή δια Δ/τος προτάσει του Υπουργού των Ναυτικών (Δ.Ε.Ν.) εκδιδομένου και ανώτερος μάχιμος αξιωματικός του Πολεμικού Ναυτικού. 